Energiatarbimise juhtimine
Energiatarbimise juhtimine (inglise energy demand management või demand side management) on elektritarbija tarbimisharjumuste muutmine erinevate meetoditega tööstuses ning ühis- ja eramajapidamistes. Peamine eesmärk on vähendada tiputarbimist või viia tarbimine üle tipuvälisele ajale, nt öisele ajale ja nädalavahetusele. Tiputarbimise haldus ei pruugi üldist energiatarbimist vähendada, kuid võib vähendada inversteerimisvajadust elektrijaamadesse ja elektrivõrkudesse.